Ekologija biljaka
Ekologija biljaka ili fitoekologija jeste ekološka nauka o rasprostranjenju i bioraznolikosti biljaka i biljnih zajednica, efekte vanjskih faktora životnog okruženja na prisustvo biljaka u određenom području, kao i interakcije između biljaka, kao i njihove odnose sa drugim organizmima. Pojam botaničke ekologijr uveo danski botaničar Evgen Varming, 1895. godine. Različite biljke, njihove grupe i zajednice, odlikuju se specifičnim životnim formama, prilagođenim datoj životnoj sredini. Posebnim osobinama određene životne forme karakteriziraju i specifičnost staništa na koje su prilagođene (npr. forme kaktusa – kserofitе – osobene su za pustinjske uvjete, itd.) Međutim, biljne vrste mogu biti u istoj mjeri, istovremano prilagođene na raznolike ekološke uvjete, a u kolikoj će mjeri biti prilagođena svim veoma promenljivim faktorima sredine zavisi od ekološke valence.